<classify> KATIKA kuhakikisha ushirikishaji wa wananchi wa vijijini katika uchumi wa viwanda, Kamati ya Bunge imeziagiza Wizara za Kilimo na Umwagiliaji na ile ya Mifugo kuhakikisha zinaanzisha madawati ya sekta binafsi.Hayo yalielezwa na Mwenyekiti wa Kamati ya Bunge ya Kilimo, Mifugo na Maji, Mahmoud Mgimwa wakati wa mjadala wa ushirikishaji wananchi wa vijijini katika uchumi wa viwanda wakati wa Wiki ya AZAKI.Alisema katika kutekeleza azma ya serikali ya kuifikisha nchi kweye uchumi wa viwanda, wao kama Bunge wameamua kulifanyia kazi hilo kwa kuziagiza wizara hizo kuanzisha madawati ya sekta binafsi katika wizara hizo.Alisema pamoja na juhudi za serikali za kuipeleka nchi katika uchumi wa viwanda, alisema bado kuna changamoto kadhaa hasa kutokana na wakulima kuendesha kilimo chenye mashaka, wakiwa hawana mitaji.Mgimwa aliongeza: Na tumetoa maelekezo kwamba dawati hili lisiishie kwenye makao makuu ya wizara pekee, bali zifike mpaka kwenye wilaya. Tunafurahi kuona wizara ya mifungo imeshaanzisha na sasa tunakwenda wizara ya kilimo.Alisema asilimia 85 ya viwanda vyote vinavyoendeshwa hapa nchini vinategemea malighafi kutoka kwa kilimo ambacho kinafanywa na asilimia 75 ya watanzania waishio vijijini.Mgimwa alisema kutokana na umuhimu huo, tayari Benki ya Kilimo TADB iko tayari kuanza kutoa mikopo kwa wakulima wadogo, wafugaji na wavuvi kwa masharti na riba nafuu. Naye, Mtendaji wa Mtandao wa Vikundi vya Wakulima Tanzania MVIWATA, Theodola Pius alisema mkulima mdogo ataingia kwenye uchumi wa viwanda endapo atahakikishiwa mbinu endelevu za uzalishaji ambazo ni endelevu kijamii, kiuchumi na kimazingira.Kweli wakulima wetu wanahitaji kununua mbegu leo, avune, tena kesho akanunue mbegu, je wakulima wadogo wana uwezo huo, jibu ni hapana..., ...Kinachotakiwa ni kuanza kumuinua kuanzia hapa alipo sasa kwa kuboresha kilimo chake na si kuwa kumletea mbegu ambazo zitamfanya kuwa tegemezi kama za GMO au kumletea mbolea ambazo mwisho wa siku zitaharibu ardhi yake, huo sio uendelevu tunaohitaji kwa wakulima wadogo, alisema.  <topic>: KITAIFA 